อยากสอบถามค่ะ วันนี้ไปตรวจภายในมาก คุณบอกว่า มดลูกด้านหลังหนาตัวมาก เรียกว่ามดลูกโต บอกอนาคตอาจเป็นเนื้องอกได้ค่ะ เราจะมีวิธีดูแลหรือต้องทำยังไงค่ะเพื่อไม่ให้ถึงขั้นเป็นเนื้องอกได้ ตอนนี้ก็ทานยาคุมอยู่ค่ะ มีลูกแล้ว1คน
สวัสดีค่ะ มดลูกโต คือ ภาวะที่มดลูกขยายตัวมากกว่าปกติ โดยอาจเกิดได้จากหลายปัจจัย เช่น การตั้งครรภ์ เนื้องอกในมดลูก เยื่อบุโพรงมดลูกเจริญผิดที่ หรือโรคมะเร็งบางชนิดอย่างในกรณีนี้น่าจะเกี่ยวกับเรื่องเนื้องอกมดลูก ซึ่งเป็นเนื้องอกที่พบได้บ่อยในผู้หญิง ส่วนมากจะไม่ใช่เนื้อร้ายค่ะ แต่ก็อาจทำให้มีอาการผิดปกติต่างๆได้เช่น ปวดท้อง คลำก้อนได้ที่ท้อง มีประจำเดือนมามากผิดปกติ เลือดออกผิดปกติที่ไม่ใช่ประจำเดือน รู้สึกแน่นและหนักบริเวณช่องท้องส่วนล่างการรักษาของเนื้องอกมดลูกนั้น ในช่วงแรกที่ก้อนยังไม่ใหญ๋มาก ไม่มีอาการชัดเจนอะไร อาจมีการใช้ยาคุมกำเนิดในปริมาณต่ำเพื่อควบคุมอาการของเนื้องอกมดลูก หรือการใช้ยาฮอร์โมนโกนาโดโทรปินรีลิสซิ่งเพื่อช่วยทำให้เนื้องอกฝ่อลง โดยจะยังมีการติดตามขนาดของเนื้องอกด้วยอัลตราซาวน์เป็นระยะ หากเริ่มมีอาการผิดปกติมากขึ้น หรือเนื้องอกโตขึ้นเรื่อยๆ อาจจะต้องใช้วิธีการผ่าตัดเอาก้อนเนื้องอกออกค่ะสังเกตอาการเรื่องประจำเดือนมามากผิดปกติ หรือเลือดออกผิดปกติระหว่างรอบเดือน ปัสสาวะบ่อย คลำก้อนได้ที่หน้าท้อง หากมีอาการเหล่านี้ควรรีบกลับไปพบสูตินรีแพทย์การดูแลตัวเองเบื้องต้น ปัจจุบันยังไม่พบสาเหตุที่แน่ชัดของเนื้องอกมดลูก จึงยังไม่สามารถป้องกันภาวะนี้ได้ แต่อาจลดความเสี่ยงด้วยการดูแลสุขภาพตนเองอยู่เสมอ รับประทานอาหารที่มีประโยชน์ ควบคุมน้ำหนักให้เหมาะสม และออกกำลังกายอย่างสม่ำเสมอ